b'\n_START_ARTICLE_\nAhvenj\xc3\xa4rvi (Vesilahti, Riuttonkulma)\n_START_SECTION_\nMaantietoa\n_START_PARAGRAPH_\nJ\xc3\xa4rvi on 200 metri\xc3\xa4 pitk\xc3\xa4, 100 metri\xc3\xa4 leve\xc3\xa4 ja sen pinta-ala on 1,2 hehtaaria. Se on mets\xc3\xa4j\xc3\xa4rvi P\xc3\xa4yk\xc3\xa4nvuoren alla, joka kohoaa 45 metri\xc3\xa4 j\xc3\xa4rvenpinnan yl\xc3\xa4puolelle. Siihen laskee kolme lyhytt\xc3\xa4 suo-ojaa, joista yksi on muita hieman pitempi. Laskuoja l\xc3\xa4htee j\xc3\xa4rven koillisp\xc3\xa4\xc3\xa4st\xc3\xa4 ja yhtyy koneellisesti kaivettuna Hanhiluomaan ennen sen saapumista Riutonkulmaan. Siell\xc3\xa4 se yhtyy Tupaniitynojaan, joka yhtyy Hirvij\xc3\xa4rven laskujokeen. J\xc3\xa4rven rantaviivan pituus on 450 metri\xc3\xa4 ja se on suota. J\xc3\xa4rvi on autio. J\xc3\xa4rven vierest\xc3\xa4 kulkee Riutankulmalta l\xc3\xa4htev\xc3\xa4 mets\xc3\xa4autotie.\n_START_SECTION_\nHistoriaa\n_START_PARAGRAPH_\nVuoden 1959 peruskartassa j\xc3\xa4rveen oli jo kaivettu ensimm\xc3\xa4inen pelto-oja. Kummallakin puolella j\xc3\xa4rve\xc3\xa4 oli peltotilkut, jotka olivat metsitettyj\xc3\xa4 vuoden 1993 kartassa.'